دونن آزادلیغا بوراخیلان تاسیسچی پارلامنت سیاسی حرکاتینین لیدری ژیرایر سفیلیانلا باغلی ارمنیستانین یئنی حکومتینده فیکیر آیریلیغی اولوب.
آخار. آذ خبر وئریر کی، بو بارهده معلوماتی «ژاماناک» قزئتی یاییب. فیکیر آیریلیغینین خصوصیله باش ناظر نیکول پاشینیان و کومانداسی آراسیندا یاراندیغی ادعا ائدیلیب.
«سفیلیانین آزادلیغا چیخماسی حکومتده جدی موذاکیرهلره سبب اولوب. پاشینیانین کومانداسی اونا «اگر بو اینسانلاری آزاد ائدیریکسه، او زامان کیم اونلارین آوراسییا اتفاقی و یا کتمت-دن چیخماغیمیزلا باغلی طلب ایرلی سوروب، آکسییالارا قاتیلمایاجاقلارینا ضمانت وئرهجک؟ سن نه ائدجکسن، روسلارا نئجه حسابات وئرهجکسن؟» سوالینی وئریبلر. پاشینیان ایسه اؤز نؤوبهسینده کومانداسینین بوتون آرقومنتلرینی رد ائدیب. سفیلیان آزادلیغا چیخانا قدر ایسه او، روسییایا گئدیب»، - مقالهده بیلدیریلیب.
azb_Arab azb_Arab azb_Arab